ཡང་༧སྐྱབས་རྗེ་རྒྱལ་བ་མདོ་ཁམས་པ་མཆོག་ནས་འབྱུང་འཆར་དཔལ་ལྡན་འབྲུག་པའི་ལོ་འཁོར་ལྷན་འཛོམས་ཐེངས་དྲུག་པའི་ཚོགས་གཙོའི་ཐུགས་འགན་བཞེས་རྒྱུའི་ཞལ་བཞེས་གནང་བྱུང་བ་སྤོབས་པའི་ངང་གསལ་བསྒྲགས་བྱེད་རྒྱུ་དང་།དེ་བཞིན་༧སྐྱབས་རྗེ་ཁམས་བྲག་རིན་པོ་ཆེ་རྣམ་གཉིས་ནས་ངའི་བཀོད་མངགས་བཞིན་ཚོགས་གཙོ་གཞོན་པའི་ཐུགས་འགན་བཞེས་རྒྱུའི་ཞལ་བཞེས་གནང་བྱུང་།བླ་མ་སྐྱེས་ཆེན་དམ་པ་འགའ་ཞིག་རང་གི་ཐུགས་བསྐྱེད་ཆེན་པོའི་མཐུ་ལ་ལ་བརྟེན་ནས་ཡང་སྤྲུལ་དུ་མ་ཕེབས་ཀྱི་ཡོད་ཅིང་།ད་ལྟ་ང་ཚོའི་གནས་སྟངས་ལ་གཞིགས་ན་ང་ཚོའི་ཁྲོད་དུ་སྐྱེས་ཆེན་དུ་མ་ཕེབས་དགོས་འདུག་བསམ་གྱི་འདུག་ཅིང་།ཐེ་འཚོམ་དོགས་འདྲི་མེད་པར་ངོས་ལེན་ཞུ་དགོས་པ་རེད།ཡང་སྤྲུལ་གཉིས་པོ་དེ་རང་གི་མིག་གཉིས་ལྟར་གལ་ཆེན་འདྲ་མཉམ་རེད།སྐྱེས་ཆེན་དམ་པ་འགའ་ཞིག་ལ་ཡང་སྲིད་བཞི་ཡོད་པ་དང་འགའ་ཞིག་ཡང་སྲིད་ལྔ་ཕེབས་པའང་ཡོད།